钦定古今图书集成/明伦汇编/氏族典/第600卷 > 《廖用贤尚友录》 > 老商氏
## 钦定古今图书集成/明伦汇编/氏族典/第600卷 > 《廖用贤尚友录》 > 老商氏

按《列子黄帝篇》，列子师老商氏，交伯高子，进二子之
道，乘风而归。尹生闻之，从列子居，数月不省舍，因间
请蕲其术者，十反而十不告。尹生怼而请辞，列子又
不命。尹生退数月，意不已，又往从之。列子曰：“汝何去
来之频？”尹生曰：“曩章戴有请于子，子不我告，固有憾
于于。今复脱然，是以又来。”列子曰：“曩！吾以汝为达，今
汝之鄙至此乎！”《姬》！〈读如居〉将告子所学于夫子者矣。自
吾之学也，三年之后，心不敢念是非，口不敢言利害，
始得夫子一盼而已。五年之后，心更念是非，口更言
利害，夫子始一解颜而笑。七年之后，从心之所念，更
无是非；从口之所言，更无利害。老商始一引吾并席
而坐。今汝居先生之门，曾未浃时，而怼憾者三，履虚
乘风，其可得乎？

汉